paragraph_text: Sam Harding se relativno malo petljao u politiku odnosno rad federalne uprave, provodeći većinu vremena igrajući poker sa svojim prijateljima. To su zloupotrijebili mnogi od članova njegovog kabineta, zbog čega je Hardingova administracija došla na zao glas kao jedna od najkorumpiranijih u američkoj povijesti. To je rezultiralo zloglasnim Teapot Dome skandalom. Iako osobno nije imao nikakve koristi od skandala, Harding se uvijek vezuje uz njih.